VALSTYBINĖS MAISTO IR VETERINARIJOS TARNYBOS

DIREKTORIUS

ĮSAKYMAS

DĖL VALSTYBINĖS MAISTO IR VETERINARIJOS TARNYBOS DIREKTORIAUS 2006 M. KOVO 16 D. ĮSAKYMO NR. B1-207 „DĖL LIETUVOS RESPUBLIKOJE VEŽAMŲ GYVŪNŲ VAŽTARAŠČIO IR LEIDIMO PASKERSTI GYVŪNĄ SKERDYKLOJE FORMŲ PATVIRTINIMO“ PAKEITIMO

2025 m. vasario 10 d. Nr. B1-95

Vilnius

Vadovaudamasi Valstybinės maisto ir veterinarijos tarnybos nuostatų, patvirtintų Lietuvos Respublikos Vyriausybės 2000 m. birželio 28 d. nutarimu Nr. 744 „Dėl Valstybinės maisto ir veterinarijos tarnybos nuostatų patvirtinimo“, 20.4 papunkčiu ir siekdama užtikrinti tinkamą popierinių ir elektroninių dokumentų išdavimą,

p a k e i č i u Valstybinės maisto ir veterinarijos tarnybos direktoriaus 2006 m. kovo 16 d. įsakymą Nr. B1-207 „Dėl Lietuvos Respublikoje vežamų gyvūnų važtaraščio ir Leidimo paskersti gyvūną skerdykloje formų patvirtinimo“:

1.	Pakeičiu 2.1.5 papunktį ir jį išdėstau taip:

„2.1.5. akvakultūros gyvūnai Lietuvos Respublikos teritorijoje vežami iš akvakultūros gyvūnų laikymo vietos į mažmeninės prekybos subjektus ir juos lydi dokumentas, kuriame yra pateikta Lietuvos Respublikoje vežamų gyvūnų važtaraščio 1.1–1.9, 1.11, 3.1.1, 3.1.2, 3.2, 3.3 ir 3.5 papunkčiuose nustatyta informacija (toliau vadinama vežamų akvakultūros gyvūnų važtaraščiu);“.

2.	Pakeičiu 2.2 papunktį ir jį išdėstau taip:

„2.2. Lietuvos Respublikoje vežamų gyvūnų važtaraštį ar vežamų akvakultūros gyvūnų važtaraštį (tinkamai užpildytą ir pasirašytą popierinį, skaitmeninės kilmės dokumentą arba popierinio dokumento skaitmeninę kopiją, išsaugotą PDF, JPG, PNG ar kt. formatu, kurio negalima redaguoti ar kitaip pakeisti) išduoda gyvūnų laikytojas ar jo įgaliotas asmuo;“.

3.	Pakeičiu 2.3 papunktį ir jį išdėstau taip:

„2.3. šio įsakymo 2.2 papunktyje nurodyti popieriniai dokumentai turi būti sudaryti 2 egzemplioriais ir saugomi gyvūnų išvykimo ir paskirties vietose ne mažiau kaip 1 metus nuo išdavimo datos bei pateikiami Valstybinei maisto ir veterinarijos tarnybai (toliau – VMVT) paprašius. Jeigu gyvūnus lydi šio įsakymo 2.2 papunktyje nurodyta popierinio dokumento skaitmeninė kopija, išvykimo vietoje turi būti saugomas popierinis dokumentas, o paskirties vietoje popierinio dokumento skaitmeninė kopija. Jeigu gyvūnus lydi šio įsakymo 2.2 papunktyje nurodytas skaitmeninės kilmės dokumentas, vienas šio dokumento egzempliorius saugomas išvykimo, kitas paskirties vietoje;“.

Direktorė	Audronė Mikalauskienė